బలిరామ్ సిర్స్కర్

బలిరామ్ భగవాన్ సిర్స్కర్  మహారాష్ట్ర రాష్ట్రానికి చెందిన రాజకీయ నాయకుడు. ఆయన బాలాపూర్ శాసనసభ నియోజకవర్గం నుండి రెండుసార్లు ఎమ్మెల్యేగా ఎన్నికయ్యాడు. 
రాజకీయ జీవితం
బలిరామ్ సిర్స్కర్ స్వతంత్రంగా రాజకీయాల్లోకి వచ్చి భారీపా బహుజన్ మహాసంఘ్ మద్దతుతో 2009 మహారాష్ట్ర శాసనసభ ఎన్నికలలో బాలాపూర్ శాసనసభ నియోజకవర్గం నుండి స్వతంత్ర అభ్యర్థిగా పోటీ చేసి తన సమీప ప్రత్యర్థి కాంగ్రెస్ అభ్యర్థి ఖతీబ్ రాజయ్య బేగం నాతీకోద్దీన్‌పై 1590 ఓట్ల మెజారిటీతో గెలిచి తొలిసారి ఎమ్మెల్యేగా ఎన్నికయ్యాడు. ఆయన 2014 మహారాష్ట్ర ఎన్నికలలో భారీపా బహుజన్ మహాసంఘ్ అభ్యర్థిగా పోటీ చేసి తన సమీప ప్రత్యర్థి కాంగ్రెస్ అభ్యర్థి ఖతీబ్ సయ్యద్ నతీకుద్దీన్‌పై 6939 ఓట్ల మెజారిటీతో గెలిచి వరుసగా రెండోసారి ఎమ్మెల్యేగా ఎన్నికయ్యాడు. 

బలిరామ్ సిర్స్కర్ 2019 లోక్‌సభ ఎన్నికల్లో వంచిత్ బహుజన్ అఘాడి అభ్యర్థిగా పోటీ చేసి ఓడిపోయాడు. ఆయన ఆ తరువాత వాంచిత్‌ను విడిచిపెట్టి నేషనలిస్ట్ కాంగ్రెస్ పార్టీలో చేరి, రెండేళ్ల తరువాత ఎన్‌సీపీని వీడి భారతీయ జనతా పార్టీలో చేరి షిండే శివసేన వర్గం నుండి నామినేషన్ స్వీకరించి, 2024 ఎన్నికలలో బాలాపూర్ నుండి శివసేన అభ్యర్థిగా పోటీ చేసి మూడోస్థానంలో నిలిచాడు.
 మూలాలు 

వర్గం:మహారాష్ట్ర వ్యక్తులు
వర్గం:మహారాష్ట్ర రాజకీయ నాయకులు
వర్గం:2014 మహారాష్ట్ర శాసనసభ్యులు